
Grozījumi Augstskolu likumā
Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.; 2019, 240. nr.; 2020, 80.B, 208., 223. nr.; 2021, 79.A, 110., 118., 121.B, 221.A nr.; 2022, 69., 111.A, 144., 187. nr.; 2023, 30.A, 123., 241., 247. nr.; 2024, 62., 120.A, 217. nr.; 2025, 67.A nr.) šādus grozījumus:
1. Izslēgt 8.6 panta otrās daļas 4. punktā vārdus "Augstākās izglītības padome".
2. Izslēgt 11. panta otrās daļas otro teikumu.
3. 35. pantā:
izslēgt trešās daļas otro teikumu;
izslēgt piekto un sesto daļu.
4. 46. pantā:
izslēgt trešās daļas piektajā teikumā vārdus "saskaņojot ar Augstākās izglītības padomi";
aizstāt trešās daļas sestajā teikumā vārdus "saskaņojot ar Augstākās izglītības padomi, var noteikt" ar vārdu "nosaka";
izslēgt ceturtajā daļā vārdus "saskaņojot ar Augstākās izglītības padomi".
5. Izslēgt 51. pantā vārdus "pēc Augstākās izglītības padomes priekšlikuma".
6. Izslēgt 64.2 panta otrās daļas otrajā punktā vārdus "Augstākās izglītības padomē un citās".
7. Izslēgt IX nodaļu.
8. 80.1 pantā:
· izteikt panta nosaukumu šādā redakcijā:
· "80.1 pants. Par augstskolas darbību sniedzamie pārskati un informācija";
· papildināt pantu ar otro un trešo daļu šādā redakcijā:
· "(2) Augstskola par savu darbību sniedz:
· 1) informāciju, kas nepieciešama augstskolas akreditācijas procesā, lai izvērtētu tās atbilstību dibinātāja noteiktajam augstskolas tipam, – Akadēmiskās informācijas centram;
· 2) informāciju par to valsts augstskolai noteikto uzdevumu izpildi, kurus paredz valsts augstskolas un tās dibinātāja noslēgtais sadarbības un finansēšanas līgums, – Izglītības un zinātnes ministrijai;
· 3) informāciju par augstskolas stratēģiskās specializācijas īstenošanu augstskolas attīstības stratēģijas ieviešanas periodā – Izglītības un zinātnes ministrijai;
· 4) citu informāciju, kas nepieciešama Augstskolu likuma izpildes pārraudzībai augstskolās, tostarp izglītības kvalitātes monitoringam un attīstības finansējuma plānošanai, – Izglītības un zinātnes ministrijai.
· (3) Izglītības un zinātnes ministrijai iesniedzamās informācijas apjomu, iesniegšanas termiņus un kārtību, kā arī publiskojamo datu apjomu un publiskošanas kārtību nosaka Ministru kabinets.";
· uzskatīt līdzšinējo panta tekstu par pirmo daļu.
Likums stājas spēkā 2026. gada 1. septembrī.

